
שלום רב,
[bookmark: About]הנדון: בקשה לקבלת מידע בנושא תקני כ"א ברשות הביומטרית
סימוכין: בקשה מיום 6.2.20

הנני מתכבד להשיב על פנייתך שבסמך כדלקמן:

1. סעיף 14 לחוק חופש המידע, תשנ"ח-1998, קובע סייגים לתחולת החוק:
14.  (א)  הוראות חוק זה לא יחולו על הגופים שלהלן, ועל מידע שנוצר, שנאסף או שמוחזק בידיהם –
... 
(14) הרשות כהגדרתה בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.
1. בהתאם להוראות סעיף 39 לחוק, תוקן סעיף 14(א)(14) לחוק חופש המידע, כך שחוק חופש המידע לא חל על הרשות הביומטרית, ועל מידע שנוצר, שנאסף או שמוחזק אצלה.
1. אנו דוחים את הבקשה למסור את רשימת עובדי הרשות אף אם מדובר בשמות בראשי תיבות בלבד. המידע המבוקש חסוי וקיים חשש כי פרטים אודות תיאור משרתו, מעמדו של העובד (חיצוני או עובד מדינה) וכן, האם הוא מורשה גישה למאגר, יחשפו את העובדים לניסיונות של גורמים  להשיג מידע אשר עלול לגרום נזק לעניין חיוני ביותר. 
1. הוראות סעיף 9(א) לחוק חופש המידע קובעות כי רשות ציבורית לא תמסור מידע אשר בגילויו יש חשש לפגיעה בביטחון המדינה, ביחסי החוץ שלה, בביטחון הציבור או בביטחונו או בשלומו של אדם. לפיכך, אנו דוחים את הבקשה למסירת רשימת עובדי הרשות גם מטעמי בטחון ועל מנת שלא להקל על גופים עוינים המבקשים לפגוע במדינת ישראל ובאזרחיה.
1. באיזון שבין האינטרס הציבורי באבטחת המידע של המערכת והגנה על הפרטיות לבין מסירת המידע וחשיפתו, האינטרס הציבורי גובר. בניגוד לטענת המבקש, חשיפת המידע יש בה כדי לפגוע באינטרס הציבורי שלא לחשוף מידע הנוגע לסוגיית אבטחת המידע, שלומם וביטחונם האישי של העובדים היכול לשמש גופים עוינים.
1. מידע אודות העסקת עובדים ברשות שאינו חסוי, נדון בהרחבה בדו"חות הממונה על היישומים הביומטריים (דו"ח מספר 7, ודו"ח מספר 8)  והם חשופים לעיון הציבור.

המידע אותו ניתן למסור:
1. כיום, יש ברשות ארבעה עובדי בתי תוכנה שאינם עובדי מדינה ורק עובד חיוני אחד שיש לו הרשאות גישה למאגר.
1. הוראות סעיף 13 קובעות כך:
"(א)  ראש הרשות, באישור השר וראש הממשלה, יקבע בהנחיות הרשות את אלה:
(1)   עובדי הרשות שתהיה להם הרשאת גישה למאגר הביומטרי;
(2)   בעלי תפקידים החיוניים להפעלתו של המאגר הביומטרי, שאינם עובדי הרשות ושלא ניתן למצוא להם מחליף מבין עובדי הרשות, שתהיה להם הרשאת גישה אישית, המוגבלת למטרה ולתקופה שייקבעו; בעת ביצוע תפקידם יהיו בעלי תפקידים כאמור מלווים בעובד הרשות שלו הרשאת גישה לפי פסקה (1).
(ב)  בהנחיות הרשות כאמור בסעיף קטן (א) יקבע ראש הרשות תנאים והגבלות שיחולו על מורשי הגישה למאגר הביומטרי לפי הסעיף קטן האמור, בכל הנוגע לגישה למאגר."
1. הוראות סעיף 13 לחוק קובעות בין היתר, כי ניתן להעסיק עובדים בעלי תפקידים חיוניים להפעלתו של המאגר הביומטרי, שאינם עובדי הרשות ושלא ניתן למצוא להם מחליף מבין עובדי הרשות ושתהיה להם הרשאת גישה אישית למאגר. 
1. לעובדי בתי התוכנה אין הרשאת גישה למאגר הביומטרי וחלים עליהם כלל התנאים וההגבלות בתחום אבטחת המידע והגנה על הפרטיות שקבע ראש הרשות לעניין העסקת עובדים מכוח החוק, ולנהלים מחמירים פנימיים נוספים, של ראש הרשות. בנוסף, עובדים אלה, עוברים בדיקת התאמה ביטחונית כמשמעותה בסעיף 15 לחוק שירות הביטחון הכללי ברמת סיווג  3 – סודי ביותר.

1. כנגד החלטה זו, זכאי המבקש לעתור לבית המשפט לעניינים מינהליים תוך 45 יום.











בכבוד רב,

